《题徐惟得冲漠斋十二绝 其五 化人蹑景》
明代·胡应麟

振袂翩翩到北辰，中天城阙跨金银。谁言半亩差容膝，十二瑶台属化人。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。